Die vierde nywerheidsrevolusie gaan jou wêreld verander - Solidariteit GildesSolidariteit Gildes Die vierde nywerheidsrevolusie gaan jou wêreld verander - Solidariteit Gildes
Tuis / Kommunikasiepraktisyns Artikel / Die vierde nywerheidsrevolusie gaan jou wêreld verander
S-leer bied 'n kursus aan oor die tien kritieke vaardighede ter voorbereiding vir die vierde nywerheidsrevolusie (4IR). Hierdie kursus sal jou in staat stel om kritieke vaardighede wat in elke werkplek oor die volgende dekade benodig gaan word te bemeester, sodat jy aan die voorpunt van jou eie toekoms kan staan.
Om meer oor dié kursus uit te vind, Klik hier.
Volgens Klaus Schwab, stigter en uitvoerende voorsitter van die Wêreld- Ekonomiese Forum (WEF), kan die vierde nywerheidsrevolusie (4NR) beskryf word as die ongekende vooruitgang in kunsmatige intelligensie, robotika en die internet van dinge (IoT). Dit verwys na die interverbinding van rekenaartoestelle wat via die internet in alledaagse voorwerpe ingebed is sodat hulle data kan stuur en ontvang. Verder behels dit ook die verbinding van toestelle, onbemande voertuie, nano- en biotegnologie, 3D-drukwerk, energieberging asook kwantumrekenaarkunde wat bedrywe gaan herdefinieer asook nuwe geleenthede gaan skep.
Ons beweeg toenemend meer na die tyd van die vierde nywerheidsrevolusie en die Covid-19-pandemie het hierdie proses versnel. Soos met enige revolusie of ontwrigtende verandering, is dit verstaanbaar dat die 4NR met 'n mate van vrees en angs benader word. Daar is veral diegene wat glo dat tegnologiese vooruitgang verskillende beroepe, take en loopbane sal uitskakel en dat alle werknemers met robotte, of rekenaars vervang sal word.
Hoewel dit nie heeltemal ongegrond is dat rekenaars of robotte in die toekoms wel 'n rol in die werkplek sal speel nie, heers daar tans 'n wanbegrip oor die toekoms, sowel as watter rol werknemers in die werkplek van die toekoms gaan speel. Outomatisering, of die gebruik van rekenaars en robotte om sekere take te verrig, is wel deel van die toekoms van werk en speel 'n rol in beroepe waar 'n laer vlak van vaardighede benodig word of waar herhalende werk plaasvind. Diegene met 'n hoër vlak van opleiding in die werkplek of in hulle spesifieke beroepe, sal egter nie uitgeskakel word nie.
Aansienlike ontwrigtings sal alle bedrywe en algehele produksie- en bestuurstelsels beïnvloed, en sal ongetwyfeld alle aspekte van die 21ste eeu en die moderne lewe wat ons vandag ken, transformeer.
Die vierde nywerheidsrevolusie is besig om ons manier van lewe, interaksie met ander, ontwikkeling, produksie en bestuur soos nog nooit tevore nie, te verander. Hierdie golf is vinnig op pad en beïnvloed byna elke industrie in die wêreld.
Dit is debatteerbaar of Suid-Afrika gereed is hiervoor, veral omdat ons nie op die regering kan staatmaak nie. Dalk moet ons begin vra of ons wel gereed is? Ons moet die verantwoordelikheid sélf neem en sorg dat ons deel van die toekoms is, 'n toekoms waar kennisrevolusie elke persoon se toekoms bepaal, waarin mense met die beste en meeste kennis in gesogte posisies aangestel sal word. 'n Toekoms waarvoor elke jongmens, asook diegene wat al vir dekades lank hulle beroepe beoefen, moet voorberei.
Die Solidariteit Beweging is reeds besig om vir hierdie toekoms gereed te maak. Mense uit verskillende beroepe met kennis in verskeie aspekte van hulle werk kan betrokke raak om aan hierdie toekoms te help bou.
In Suid-Afrika het ons kundiges nodig wat ander mense oplei, stelsels, organisasies en regulatoriese strukture daarstel om die geskikte omgewing vir die 4NR te skep.
Om Suid-Afrikaners voor te berei op die toekoms van die 4NR het S-leer 'n e-leerkursus saamgestel wat daarop gemik is om werkgewers sowel as werknemers met kritieke vaardighede ter voorbereiding vir die 4NR toe te rus.
Na afloop van hierdie e-leerkursus sal jy die term vierde nywerheidsrevolusie beter verstaan. Jy sal ook die geweldige implikasies daarvan op die arbeidsmark en individuele welstand begryp. Verder sal jy kennis maak met die tien kritieke vaardighede wat volgens kenners in die volgende dekade broodnodig gaan wees.
Die tien kritieke vaardighede sluit die volgende in:
Skakeling met ander
Verstaan en begryp die term vierde nywerheidsrevolusie.
Begryp die geweldige implikasies daarvan op die arbeidsmark en individuele welstand.
Kennisname van die tien kritieke vaardighede wat volgens kenners broodnodig in die volgende dekade gaan wees.
Enige persoon wat toegerus wil word om hierdie uitdagings van die volgende dekade die hoof te bied.
Om meer oor dié kursus uit te vind besoek gerus die volgende skakel: https://s-leer.co.za/courses/10-kritieke-vaardighede-ter-voorbereiding-vir-die-vierde-industriele-rewolusie/